“Дзікія квадраты”, “Назіранне за рэкамі”, даследаванне калодзежаў і вадаёмаў – мы з дзецьмі заўсёды з ахвотай уключаемся ў навучальныя праекты, – гаворыць Ірына Уладзіміраўна. – Уводныя семінары заўсёды праходзілі ў спалучэнні з практычнымі заняткамі, якія праводзілі розныя спецыялісты, вучоныя: батанікі, заолагі, арнітолагі, трэнеры. Яны вучылі і працаваць з дзецьмі, з грамадскасцю, ладзіць кампаніі і навучальныя летнікі.